DENA BANK
దిల్లీ: పొదుపు ఖాతా డిపాజిట్లపై ప్రభుత్వ రంగానికి చెందిన మరో బ్యాంకు వడ్డీరేటు తగ్గించింది. రూ.25లక్ష లోపు నగదు ఉన్న ఖాతాలపై దేనా బ్యాంకు 0.5 శాతం వడ్డీ తగ్గించి 3.50 శాతానికి పరిమితం చేసింది. రూ.25 లక్షల కన్నా ఎక్కువ నగదు ఉన్న ఖాతాలపై ప్రస్తుతం 4శాతం వడ్డీ ఇవ్వనుంది. భారతీయ స్టేట్‌ బ్యాంక్‌ ఈ తరహా వడ్డీ కోతలను మొదటగా మొదలుపెట్టింది. కోటి రూపాయల కన్నా తక్కువ ఉన్న పొదుపు ఖాతాలకు వడ్డీ 0.5 శాతం తగ్గించింది. ఎస్బీఐ అనుసరించిన విధానంలో హెచ్‌డీఎఫ్‌సీ, బ్యాంక్‌ ఆఫ్‌ బరోడా, పంజాబ్‌ నేషనల్‌ బ్యాంక్‌, యాక్సిస్‌ బ్యాంక్‌, ఎస్‌ బ్యాంక్‌, కర్ణాటక బ్యాంక్‌లతో పాటు పది బ్యాంకులు వడ్డీరేటు తగ్గించాయి.